In iTeotlahtol in Lucas quitlamia ome amoxxehxeloliztli itech in itlacachihualiz ihuan ipiltian in Jesuztin. Yehhuatl ipan Lucas noihuan in ompa tocayotilo ""Tentimani itech Huelnezcayotl"", ""tlateochihualli intzalan in ixquich in cihuah"", ""inantzin in Toteucyo"". In ontetocaitl κεχαριτωμένη, in mopohua kecharito̱meni̱ ihuan in tlahcotlahtol tlatlematini in χαριτον (chariton), tlahtolcuepalo itechpa in tlahtolmelahuiliztli teotlahtolihtlacoani in iuh ""huel tlaicnelilli"", inoc ipan in tlaneltocani motlahtolcueptimani in iuh ""tentimani itech huelnezcayotl"" (inic quitoca in ""gratia plena"" itech in Vulgata). In Yancuic iTeoamox in Jerusalen, ipampa neixcuitilli, quinematcaihtoa ipan in iTeotlahtol in Lucas (1,28) ca inin tetlapaloliztli ipan ixneciliztli tlahcuilolotl quinezcayotia: ""in tehhhuatl in itech oticatca ihuan itech ticah tentimani itech in teicneliliztli teucyotl"".